
Беларусь Республикасының аумағында 
Еуразиялық экономикалық одағы Сотының
 болу шарттары туралы Еуразиялық экономикалық
 одағы мен Беларусь Республикасы арасындағы 
КЕЛІСІМ

Бұдан әрі Тараптар деп аталатын Еуразиялық экономикалық одағы және Беларусь Республикасы,
халықаралық құқықтың көпшілік мақұлдаған қағидаттары мен нормаларын басшылыққа ала отырып,
2014 жылғы 29 мамырдағы Еуразиялық экономикалық одақ туралы шарты,
Еуразиялық экономикалық одағы Сотының орналасқан жері Минск қаласы екенін ескере отырып,
Еуразиялық экономикалық одағы Сотының жоғары мәртебесін қамтамасыз ету және оның Беларусь Республикасының аумағындағы қызметі үшін тиісті жағдайлар жасау мақсатында төмендегілер туралы келісті:
ЖАЛПЫ ЕРЕЖЕЛЕР
1-бап
Осы Келісімнің мақсаттары үшін төменде келтірілген терминдердің мынадай мағыналары болады:
сот мұрағаттары – Сотта қаралған құжаттар, істер, лауазымды адамдар мен қызметкерлердің жеке істері, хат-хабарлар, есептер, қолжазбалар, электрондық дерекқорлар, Сотқа тиесілі немесе Соттың иелігіндегі фотосуреттер, пленкалар мен жазбалар;
болу мемлекеті – Беларусь Республикасы;
Одақ туралы шарт – 2014 жылғы 29 мамырдағы Еуразиялық экономикалық одақ туралы шарты;
лауазымды адамдар – Сот Хатшылығы басшысының, Сот Хатшылығы басшысы орынбасарларының және судьялар кеңесшілерінің лауазымдарына тағайындалған Одаққа мүше мемлекеттердің азаматтары;
даудың мүдделі қатысушысы – Одаққа мүше мемлекет, Еуразиялық экономикалық комиссиясы;
сот мүлкі – Одақ бюджетінің қаражаты есебінен сатып алынған (құрылған) және Одақ туралы шартта және Соттың ресми функцияларын орындауы кезінде қажетті Одақ құқығына кіретін Одақ органдарының актілерімен көзделген шектерде Соттың иелігінде, пайдалануында болатын және қарауына тапсырылған,  ақшалай қаражаттар мен өзге де активтерді қоса алғанда, барлық мүлік;
Соттың үй-жайлары – Соттың қызметтік үй-жайлары  (осы ғимаратқа немесе ғимараттың бір бөлігіне қызмет көрсететін жер учаскесін қоса алғанда) ретінде, сондай-ақ судьялардың, лауазымды адамдар мен қызметкерлердің тұруы үшін пайдаланылатын ғимараттар немесе ғимараттардың бөліктері (меншік құқығы кімге тиесілі болса да);
тиісті билік органдары – Беларусь Республикасының мемлекеттік органдары;
қызметкерлер – Сот Хатшылығының лауазымды адамдары мен техникалық персоналын қоспағанда, олармен жасалатын келісімшарттар негізінде сотта жұмыс істейтін адамдар;
Одақ – Еуразиялық экономикалық одағы;
Жарғы – Еуразиялық экономикалық одағы Сотының Жарғысы (Одақ туралы шартқа тіркелген №2-қосымша);
Сот – Еуразиялық экономикалық одағының Соты;
судья – Жарғының 10-тармағына сәйкес тағайындалған, оның ішінде Сот төрағасы немесе Сот төрағасының орынбасары лауазымына сайланған Сот судьясы;
Сот Хатшылығының техникалық персоналы – Сотқа қызмет көрсету жөніндегі функцияларды орындайтын адамдар;
процеске қатысушылар – дау тараптары, өтініш беруші, дауға мүдделі қатысушы, олардың өкілдері, мамандандырылған топтардың сарапшыларын қоса алғанда сарапшылар, мамандар, куәгерлер, аудармашылар;
қызметкерлердің отбасы мүшелері – қызметкерлермен бірге тұрақты тұратын жұбайы (зайыбы) және кәмелетке толмаған балалары;
судьялардың, лауазымды адамдардың отбасы мүшелері – жұбайы (зайыбы), кәмелетке толмаған балалары және судьялардың асырауындағы адамдар, судьялармен, лауазымды адамдармен тұрақты түрде тұратын лауазымды адамдар.
2-бап
Жарғыға сәйкес Cот заңды тұлғаның құқықтарын пайдаланады және, атап айтқанда, құқығы бар:
шарттар жасасуға;
оқшауланған мүлікке ие болуға;
          мүліктік және жеке мүліктік емес құқықтар мен міндеттерді сатып алуға және жүзеге асыруға;
кез-келген валютада банк шоттарын ашуға және жүргізуге; 
белгіленген үлгідегі мөр мен бланкілерге ие болуға; 
ешқандай шектеулер мен шарттарсыз оның шоттарындағы кез-келген валюта мен Беларусь рублін кез-келген басқа валютаға айырбастауға;
өзінің ақшалай қаражатын Беларусь Республикасының шегінде немесе Беларусь Республикасынан басқа мемлекеттерге аударуға және керісінше; 
Сотта өз мүдделерін қорғауға.
Осы бапта көзделген құқықтарды Сот Одақ туралы шарттың және осы Келісімнің ережелерін ескере отырып жүзеге асырады.
3-бап
Осы Келісімге сәйкес артықшылықтар мен иммунитеттерді пайдаланатын барлық адамдар өздерінің артықшылықтары мен иммунитеттеріне нұқсан келтірмей Беларусь Республикасының заңнамасын құрметтеуге міндетті. Олар сондай-ақ Беларусь Республикасының ішкі істеріне араласпауға міндетті.
4-бап
Болу мемлекеті тиісті билік органдарының сот төрелігін іске асыру жөніндегі Соттың қызметіне араласпауына кепілдік береді.
Беларусь Республикасы Соттың өзіне жүктелген функцияларды іске асыру шеңберінде халықаралық ынтымақтастықты жүзеге асыруына кедергі келтірмейді.
Тиісті билік органдарының өкілдері Сотқа, судьяларға, лауазымды адамдар мен қызметкерлерге, сондай-ақ олардың отбасы мүшелеріне тиісті құрметпен қарайды және олардың ар-намысы мен қадір-қасиетіне қандай да бір қол сұғушылықтың алдын алу жөнінде шаралар қабылдайды.
Егер Соттан, судьядан, лауазымды адамнан, қызметкерден немесе олардың отбасы мүшелерінен тиісті өтініш түссе, тиісті билік органдары судьялардың, лауазымды адамдар мен қызметкерлердің, сондай-ақ олардың отбасы мүшелерінің қауіпсіздігін қамтамасыз ету жөнінде шаралар қабылдайды.
Соттың мүлкін және судьялардың, Соттың лауазымды адамдары мен қызметкерлерінің тұрғын үй-жайларын қорғауды қамтамасыз етуді тиісті билік органы шарттық негізде тиісті билік органы жүзеге асырады.
Ресми мақсаттар үшін пайдаланылатын Соттың үй-жайларын және судьялардың тұруы үшін пайдаланылатын үй-жайларды күзетуге байланысты шығыстар Одақ бюджетінің қаражаты есебінен жүзеге асырылады.
ІІ. СОТТЫҢ АРТЫҚШЫЛЫҚТАРЫ МЕН ИММУНИТЕТТЕРІ
5-бап
Соттың мүлкі мен активтері, Соттың өзі иммунитеттен бас тартқан жағдайларды қоспағанда, әкімшілік немесе сот араласуының кез келген түрінен иммунитетті пайдаланады.
Соттың үй-жайлары, оның мұрағаттары мен құжаттары, оның ішінде қызметтік хат-хабарлар, сондай-ақ азаматтық-құқықтық шарттар негізінде Соттың өз функцияларын орындау мақсаттары үшін Соттың иелігіндегі немесе пайдалануындағы автокөлік құралдары орналасқан жеріне қарамастан тінту, реквизициялауға, тәркілеуге немесе араласудың кез келген басқа нысанына жатпайды.
Тиісті билік органдарының өкілдері өрт жағдайларын немесе кідіріссіз қорғау шараларын талап ететін басқа да мән-жайларды қоспағанда, Сот төрағасының немесе оны алмастыратын адамның келісімімен және олар мақұлдаған шарттармен өзгеше түрде Соттың үй-жайларына кіре алмайды.
Осы баптың үшінші абзацында көрсетілгендерді қоспағанда, кез келген іс-әрекеттерді орындау тиісті билік органдарының шешімі бойынша Сот төрағасының немесе оны алмастыратын адамның келісімімен ғана Соттың үй-жайларында орын алуы мүмкін.
Соттың үй-жайлары Одаққа мүше мемлекеттердің кез келгенінің заңдары бойынша қудаланатын немесе Одаққа мүше мемлекетке не Одаққа мүше болып табылмайтын мемлекетке берілуге жататын адамдар үшін пана бола алмайды.
Соттың үй-жайларына, мүлкіне және мұрағаттарына қол сұғылмаушылық оларды Соттың функцияларына немесе міндеттеріне сәйкес келмейтін немесе Одаққа мүше мемлекеттердің жеке немесе заңды тұлғаларының қауіпсіздігіне, мүдделеріне нұқсан келтіретін мақсаттарда пайдалануға құқық бермейді.
Беларусь Республикасы Соттың үй-жайларын кез келген басып кіруден немесе залал келтіруден қорғау үшін тиісті шаралар қабылдайды.

6-бап
Сот өз қызметін жүзеге асыру кезінде тиісті билік органдарының алдын ала келісімінсіз орналасқан жері бойынша кеңестер мен өзге де іс-шараларды өткізуге құқылы.
7-бап
Сот, оның мүлкі, оның ішінде Соттың қызметтік үй-жайлары ретінде пайдаланылатын ғимараттар немесе ғимараттардың бөліктері (осы ғимаратқа немесе ғимараттың бір бөлігіне қызмет көрсететін жер учаскесін қоса алғанда), шаруашылық жүргізуші субъектілердің Сотқа жүгінгені үшін баж түріндегі ақшалай қаражат, Соттың банк шоттарындағы ақшалай қаражатты сақтау проценті, сондай-ақ Соттың банк шоттарында туындайтын бағамдық айырмашылықтар Беларусь Республикасының аумағында алынатын барлық салықтардан, алымдардан, баждардан және бюджетке төленетін басқа да міндетті төлемдерден босатылады, олар қызмет көрсетудің (қызметтердің) нақты түрлері үшін төлем болып табылады.
Сот Беларусь Республикасының аумағында ресми мақсаттарға арналған тауарларды (жұмыстарды, көрсетілетін қызметтерді) сатып алған, сондай-ақ Беларусь Республикасының аумағында мүлікті жалға алған жағдайларда, сатып алу, жалға алу кезінде төленген қосылған құн салығы Беларусь Республикасының аумағында қызметін жүзеге асыратын халықаралық ұйымдардың және мемлекетаралық құрылымдардың өкілдіктері мен органдары үшін белгіленген тәртіппен қайтарылуға жатады.
Соттың ресми пайдалануына арналған заттар мен өзге де мүлік Беларусь Республикасында кеден органдары алатын кедендік баждардан, салықтардан және алымдардан босатылады.
8-бап
Сот Беларусь Республикасының аумағындағы  өзінің ресми байланыс құралдарына қатысты кез келген басқа халықаралық ұйымға немесе Беларусь Республикасындағы дипломатиялық өкілдікке берілетін режимнен кем емес қолайлы режимге ие.
Соттың мұрағаттары, хат-хабарлары және Соттың ресми байланыс құралдары тексеруге, өзгертуге, перлюстрациялауға, тыңдауға және бақылаудың өзге де түрлеріне жатпайды.
Сот шифрды пайдалануға, сондай-ақ курьер немесе фельдъегерлік байланыс арқылы хат-хабарларды жіберуге және қабылдауға құқылы.
Сот тиісті органдармен келісе отырып, радио таратқышты орнатып, қолдана алады.
9-бап
Сот Одақтың туын, эмблемасын және басқа да рәміздерін Соттың үй-жайларында орналастыра алады, сондай-ақ оларды ресми іс-шараларда пайдаланылатын Соттың көлік құралдарына орната алады.

10-бап
Сот өзінің мақсаттары мен функцияларына сәйкес баспа өнімдерін шығара және тарата алады, олардың жариялануы консулдық орналасқан мемлекеттің заңнамасы сақталған жағдайда Одақ құқығын құрайтын халықаралық шарттарда және актілерде көзделген.
11-бап
Беларусь Республикасы азаматтық-құқықтық шарт талаптарында сотқа халықаралық сот қызметінің жоғары мәртебесін, тәртібі мен шарттарын ескере отырып, оның функцияларын жүзеге асыру үшін қажетті тұрғын емес ғимараттарды, үй-жайларды өтеусіз пайдалануға береді, сондай-ақ, өз өкілеттіктерін жүзеге асыру кезеңінде Минск қаласының аумағында тұрғын алаңы жоқ судьялардың, лауазымды адамдардың және Сот қызметкерлерінің тұруы үшін Одақ бюджетінің қаражаты есебінен қызметтік тұрғын үй-жайлармен қамтамасыз етуге жәрдемдеседі.
12-бап
Судьялардың, лауазымды адамдар мен қызметкерлердің еңбек қатынастары Одақ туралы шартпен, Одақ шеңберінде қолданылатын Халықаралық шарттармен, Одақ құқығына кіретін Одақ органдарының актілерімен және Беларусь Республикасының Еңбек туралы заңнамасымен реттеледі.
Сот Хатшылығының техникалық персоналының еңбек қатынастары Беларусь Республикасының Еңбек туралы заңнамасымен реттеледі.

13-бап
Тиісті билік органдары Сотқа Беларусь Республикасының мемлекеттік органдары үшін белгіленген тәртіппен және шарттарда, бағалар мен тарифтер бойынша байланыс, тұрмыстық, коммуналдық және басқа да көрсетілетін қызметтермен қамтамасыз етеді.
ІІІ. СУДЬЯЛАРДЫҢ, ЛАУАЗЫМДЫ АДАМДАР МЕН 
ҚЫЗМЕТКЕРЛЕРДІҢ АРТЫҚШЫЛЫҚТАРЫ, ИММУНИТЕТТЕРІ, ЖЕҢІЛДІКТЕРІ ЖӘНЕ ӘЛЕУМЕТТІК КЕПІЛДІКТЕРІ

14-бап
Судьялар мен олардың отбасы мүшелері, егер олар Беларусь Республикасының азаматтары болып табылмаса, егер осы бапта өзгеше талаптар белгіленбесе, дипломатиялық агент және тиісінше дипломатиялық агенттің отбасы мүшелері үшін 1961 жылғы 18 сәуірдегі Дипломатиялық қатынастар туралы Вена конвенциясында көзделген көлемде артықшылықтар мен иммунитеттерді пайдаланады.
Мұндай иммунитеттер келесі жағдайларда қолданбайды: 
Беларусь Республикасының аумағында орналасқан жеке жылжымайтын мүлікке қатысты заттай талап-арыздар жағдайларына;
          судья немесе оның отбасы мүшесі Сот атынан емес, өсиетті орындаушы, мұрагерлік мүліктің қамқоршысы, мұрагер немесе бас тартушы ретінде әрекет ететін мұрагерлікке қатысты талаптарға;
Одақ туралы шартта көзделген өкілеттіктер шегінен шығатын кез келген кәсіптік немесе коммерциялық қызметке қатысты талап-арыздарға.
Беларусь Республикасының азаматтары болып табылатын судьялар өздері айтқан немесе жазған және судья ретінде жасаған барлық әрекеттері үшін қылмыстық, азаматтық және әкімшілік жауапкершілікке тартылмайды.
Беларусь Республикасының азаматы болып табылатын судьялардың отбасы мүшелері, сондай-ақ Беларусь Республикасының азаматтары болып табылатын және (немесе) оның аумағында тұрақты тұратын судьялардың отбасы мүшелері, Тараптар мұндай артықшылықтар мен иммунитеттер Соттың өз функцияларын тәуелсіз және кедергісіз орындауы үшін қажетті деп танылатын жағдайларды қоспағанда, осы баптың бірінші абзацында көрсетілген артықшылықтар мен иммунитеттерді пайдаланбайды.  Бұл ретте Беларусь Республикасының азаматы болып табылатын судьяның отбасы мүшелеріне, сондай-ақ Беларусь Республикасының азаматтары болып табылатын және (немесе) оның аумағында тұрақты тұратын судьяның отбасының осындай мүшесіне тиесілі не ол басқаратын көлік құралынан туындаған жол-көлік оқиғасына байланысты залалды өтеу туралы талап-арыздарға қатысты болу мемлекетінің азаматтық юрисдикциясынан иммунитет таратыла алмайды.
Судьялардың отбасы мүшелері, лауазымды адамдар немесе қызметкерлер болып табылатын отбасы мүшелерін қоспағанда, Беларусь Республикасында еңбек қызметін жүзеге асыратын жағдайларда, болу мемлекетінің азаматтық және еңбек туралы заңнамада көзделген юрисдикциясынан иммунитет олардың осындай еңбек қызметін жүзеге асыруына байланысты отбасы мүшелерінің әрекеттеріне немесе олқылықтарына қолданылмайды. Аталған адамдардың еңбек қызметі консулдық орналасқан мемлекеттің Еңбек және әлеуметтік сақтандыру туралы заңнамасына сәйкес жүзеге асырылады.
Беларусь Республикасының азаматтары және лауазымды адамдар немесе қызметкерлер болып табылмайтын судьялардың отбасы мүшелеріне салықтарды, алымдарды (баждарды) және кедендік төлемдерді өндіріп алуға қатысты Беларусь Республикасының заңнамасы, Одақ құқығын құрайтын халықаралық шарттар мен актілер қолданылады.
Беларусь Республикасының азаматтары болып табылмайтын, бірақ лауазымды адамдар немесе қызметкерлер болып табылатын судьялардың отбасы мүшелеріне де осы Келісімнің тиісінше 15 және 16-баптарында белгіленген көлемде артықшылықтар мен иммунитеттер қолданылады.
15-бап
Лауазымды тұлғалар:
а) олар айтқан немесе жазған және лауазымды адамдар ретінде жасаған барлық іс-әрекеттері үшін қылмыстық, азаматтық және әкімшілік жауаптылыққа жатпайды;
          б) сот төлейтін жалақы мен өзге де сыйақыларға салық салудан босатылады;
в) мемлекеттік міндеттерден босатылады;
г) Беларусь Республикасына кіру және одан шығу жөніндегі шектеулерден, шетелдіктер ретінде тіркелуден және Беларусь Республикасында уақытша тұруға рұқсат алудан босатылады;
           д) халықаралық дағдарыстар кезінде дипломатиялық өкілдер пайдаланатын репатриация бойынша жеңілдіктерді пайдаланады.
Лауазымды адамдарға, егер олар Беларусь Республикасының азаматтары болып табылса және (немесе) оның аумағында тұрақты тұратын болса, осы баптың бірінші абзацының б), в), г) және д) тармақтарының күші қолданылмайды.
Егер бұл отбасы мүшелері Беларусь Республикасының азаматтары болып табылмаса және (немесе) оның аумағында тұрақты түрде тұрмаса, онда олармен бірге тұратын лауазымды адамдардың отбасы мүшелері:
а) мемлекеттік міндеттіліктерден босатылады;
б) Беларусь Республикасына кіру және одан шығу жөніндегі шектеулерден, шетелдіктер ретінде тіркелуден және Беларусь Республикасында уақытша тұруға рұқсат алудан босатылады;
в) халықаралық дағдарыстар кезінде дипломатиялық өкілдер пайдаланатын репатриация жөніндегі жеңілдіктерді пайдаланады.
16-бап
Беларусь Республикасының азаматтары болып табылмайтын қызметкерлер сот немесе әкімшілік органдардың юрисдикциясына жатпайды
Беларусь Республикасының қызметтік міндеттерін тікелей орындау кезінде жасалатын іс-қимылдарға қатысты:
а) қызметкерге тиесілі не басқарылатын көлік құралынан туындаған жол-көлік оқиғасына байланысты залалды өтеу туралы талап-арыздар;
           б) қызметкерлердің әрекеттерінен туындаған өлімге немесе дене жарақатына байланысты талап-арыздар.
Қызметкерлер, егер олар Беларусь Республикасының азаматтары болып табылмаса және (немесе) оның аумағында тұрақты тұрмаса, Беларусь Республикасына кіру және одан шығу жөніндегі шектеулерден, шетелдіктер ретінде тіркелуден және Беларусь Республикасында уақытша тұруға рұқсат алудан босатылады.
17-бап
Судьялар, лауазымды адамдар мен қызметкерлер пайдаланатын артықшылықтар мен иммунитеттер оларға жеке пайдасы үшін емес, олардың өз өкілеттіктерін тиімді, тәуелсіз орындауы (лауазымдық (қызметтік) міндеттерін атқаруы) мақсатында Сот мүддесі үшін беріледі.
Судьялар, лауазымды адамдар, қызметкерлер және олардың отбасы мүшелері осы Келісімде көзделген артықшылықтар мен иммунитеттерді олар Беларусь Республикасының аумағына кірген сәттен бастап межелі жерге барған кезде немесе егер олар Беларусь Республикасының аумағында болса - судьялар, лауазымды адамдар, қызметкерлер өз өкілеттіктерін (лауазымдық (қызметтік) міндеттерін) орындауға кіріскен сәттен бастап пайдаланады .
полномочий (должностных (служебных) обязанностей).
Судьяның, лауазымды адамның немесе қызметкердің өкілеттігі (лауазымдық (қызметтік) міндеттерін атқару) тоқтатылған кезде олардың артықшылықтары мен иммунитеттері, сондай-ақ олармен бірге тұратын отбасы мүшелерінің артықшылықтары мен иммунитеттері әдетте бұл адамдар Беларусь Республикасынан кеткен сәтте немесе Беларусь Республикасынан кету үшін ақылға қонымды мерзім өткеннен кейін, көрсетілген сәттердің қайсысы ертерек келетініне байланысты тоқтатылады. Отбасы мүшелерінің артықшылықтары мен иммунитеттері судьяның, шенеуніктің немесе қызметкердің отбасы мүшелері болуды тоқтатқан кезде тоқтатылады. Бұл ретте, егер мұндай адамдар Беларусь Республикасынан ақылға қонымды мерзім ішінде кетуге ниет білдірсе, онда олардың артықшылықтары мен иммунитеттері олар кеткен сәтке дейін сақталады.
Судья, лауазымды адам немесе қызметкер қайтыс болған жағдайда, олармен бірге тұрған олардың отбасы мүшелері өздері берген артықшылықтар мен иммунитеттерді олар Беларусь Республикасынан кеткен сәтке дейін немесе осы сәттердің қайсысы ертерек келетініне байланысты Беларусь Республикасынан кету үшін ақылға қонымды мерзім өткенге дейін пайдалануды жалғастырады.
Судьяның немесе лауазымды адамның өз функцияларын және судья немесе лауазымды адам ретінде жасалған барлық іс-әрекеттерін іске асыру шеңберінде айтылған немесе жазылған барлық нәрсеге қатысты әкімшілік, азаматтық және қылмыстық юрисдикциясынан иммунитеттер оның өкілеттігі тоқтатылғаннан кейін де сақталады. Көрсетілген ереже одақ туралы шартта немесе Одақ шеңберіндегі халықаралық шарттарда көзделген судьялардың немесе лауазымды адамдардың жауапкершілігі туындаған жағдайларға нұқсан келтірмей қолданылады.
Судьялар, лауазымды адамдар және олардың отбасы мүшелері кез келген көлік құралын пайдалануға байланысты үшінші тұлғаларға келтірілуі мүмкін залалдан сақтандыруға қатысты Беларусь Республикасы заңнамасының талаптарын сақтауға тиіс.
Судьялардың, лауазымды адамдар мен қызметкерлердің ғылыми, шығармашылық және оқытушылық қызметті қоспағанда, жеке басының пайдасы немесе өзге де адамдардың пайдасы мүддесінде кәсіпкерлік және кез келген басқа қызметпен айналысуға құқығы жоқ.
Судьялардың, лауазымды адамдар мен қызметкерлердің ғылыми, шығармашылық немесе оқытушылық қызметтен алған табыстарына халықаралық шарттарға және Беларусь Республикасының заңнамасына сәйкес салық салынады.
Егер иммунитет сот төрелігін жүзеге асыруға кедергі келтірсе және иммунитетті алып тастау ол берілген мақсаттарға нұқсан келтірмесе, судья, лауазымды адам, қызметкер иммунитеттен айырылуы мүмкін.
Иммунитетті алып тастау осылай жүзеге асырылады:
а) судьяға қатысты - Жоғары Еуразиялық экономикалық кеңесі арқылы;
б) лауазымды тұлға мен қызметкерге қатысты - Сот Төрағасы арқылы.
Иммунитеттен бас тарту жазбаша түрде жүзеге асырылады және нақты көрсетілуі керек.
18-бап
Беларусь Республикасының азаматтары болып табылатын судьяларға, лауазымды адамдар мен қызметкерлерге олардың өкілеттіктері тоқтатылған кезде одақтың құқығымен және Беларусь Республикасының заңнамасымен көзделген кепілдіктер мен төлемдер қолданылады.


19-бап
Зейнетақымен қамсыздандырудан басқа әлеуметтік қамсыздандыру (әлеуметтік сақтандыру) және судьяларды, лауазымды адамдар мен қызметкерлерді әлеуметтік сақтандыру жөніндегі жәрдемақылармен қамтамасыз ету Беларусь Республикасының заңнамасына сәйкес Беларусь Республикасының азаматтарына қатысты осындай шарттармен және тәртіппен жүзеге асырылады.
Зейнетақымен қамсыздандырудан басқа, әлеуметтік қамсыздандыруға (әлеуметтік сақтандыруға) судьялардың, лауазымды адамдар мен қызметкерлердің пайдасына төленетін төлемдерден сақтандыру жарналарын төлеу Беларусь Республикасының заңнамасында белгіленген тәртіппен Одақ бюджетінің қаражаты есебінен жүзеге асырылады.
Әлеуметтік қамсыздандыру (әлеуметтік сақтандыру) бойынша жәрдемақыларды төлеу жөніндегі шығыстарды Беларусь Республикасы Одаққа мүше басқа мемлекеттермен өзара есеп айырысусыз көтереді.
20-бап
Судьяларға, сондай-ақ олардың отбасы мүшелеріне медициналық қызмет көрсету Беларусь Республикасы Жоғарғы Сотының Төрағасына көрсетілген медициналық қызмет деңгейінде жүзеге асырылады.
Лауазымды адамдарға, қызметкерлерге және олардың отбасы мүшелеріне медициналық қызмет көрсету Беларусь Республикасы Жоғарғы Соты Аппаратының қызметкерлеріне көрсетілген медициналық қызмет деңгейінде жүзеге асырылады.
Медициналық қызмет көрсетуді денсаулық сақтау ұйымдары өтеулі негізде олармен жасалған шарттар негізінде не сақтандыру ұйымымен жасалатын ерікті медициналық сақтандыру шарты негізінде жүзеге асырылады.
21-бап
Сот Беларусь Республикасының Сыртқы істер министрлігіне уақтылы хабарлайды:
а) Беларусь Республикасының азаматтары болып табылмайтын судьяларды, лауазымды адамдар мен қызметкерлерді тағайындау және олардың өкілеттіктерін тоқтату туралы;
б) осы баптың а) тармағында көрсетілген адамдардың және олардың отбасы мүшелерінің келуі мен кетуі туралы.
22-бап
Беларусь Республикасының азаматтары болып табылмайтын және онда тұрақты тұрмайтын судьялар мен олардың отбасы мүшелеріне Беларусь Республикасының Сыртқы істер министрлігі дипломатиялық карточкаларды, ал Беларусь Республикасының азаматтары болып табылмайтын және (немесе) онда тұрақты тұрмайтын лауазымды адамдарға, қызметкерлерге және олардың отбасы мүшелеріне - аккредиттеу карточкаларын ресімдейді.
Дипломатиялық және аккредиттеу карточкалары аталған адамдардың жеке басы мен мәртебесін, сондай-ақ олардың тиісті артықшылықтары мен иммунитеттерінің болуын растайды.
Беларусь Республикасының аумағындағы судьялар, лауазымды адамдар мен қызметкерлер осы адамдардың Сотта атқаратын лауазымын растайтын қызметтік куәліктерді пайдаланады.
IV. ПРОЦЕСКЕ ҚАТЫСУШЫЛАРДЫҢ 
АРТЫҚШЫЛЫҚТАРЫ МЕН ИММУНИТЕТТЕРІ
23-бап
Беларусь Республикасы процеске қатысушыларға келесі артықшылықтар мен иммунитеттерді таниды:
а) Беларусь Республикасына кіру үшін шұғыл түрде виза алу;
б) Беларусь Республикасының қылмыстық, азаматтық, әкімшілік юрисдикциясынан, Соттың істі қарау жөніндегі процеске қатысуына байланысты не олар Беларусь Республикасының аумағына (Беларусь Республикасының азаматтары үшін - Беларусь Республикасының азаматтары үшін - Беларусь Республикасының аумағына кірген сәтіне дейін жасалған іс-әрекеті үшін) келген сәтке дейін жасалған іс-әрекеті үшін айтылған немесе жазылған барлық нәрсеге қатысты Беларусь Республикасында болған кезеңіне қамауға алынудан және ұсталудан иммунитет.
Аталған иммунитеттерді Сот алып тастай алады.
Артықшылықтар мен иммунитеттер Беларусь Республикасының аумағында Беларусь Республикасының азаматтары болып табылмайтын процеске қатысушыларға 
олар Беларусь Республикасына кірген сәттен бастап және Сот істі қарауды аяқталғаннан кейін Беларусь Республикасының аумағынан ақылға қонымды мерзімде кеткенге дейін беріледі.
           Беларусь Республикасының азаматтарына  Соттың істі қарауы бойынша процеске қатысуға байланысты айтылған немесе жазылған барлық деректерге қатысты Беларусь Республикасының қылмыстық, азаматтық, әкімшілік юрисдикциясынан иммунитет беріледі. Осы баптың бірінші абзацының б) тармағында көзделген өзге де иммунитеттер Беларусь Республикасының азаматтарына сот талқылауы басталған күннен бастап Сот істі қарау нәтижелері бойынша шешім шығарған күннен кейінгі күнге дейін беріледі. Осы Келісімнің 24-бабында көзделген ақпаратты алған кезде,  Беларусь Республикасының азаматтарына осы баптың бірінші абзацының б) тармағында белгіленген өзге иммунитеттерді беруден Беларусь Республикасы бас тартуға құқылы, бұл туралы Сотты дипломатиялық арналар арқылы хабардар етеді.
Осы бапта көзделген артықшылықтар мен иммунитеттер процеске қатысушыларға жеке пайдасы үшін емес, өздерінің іс жүргізу құқықтары мен міндеттерін іске асыру мақсатында беріледі.
24-бап
Сот Беларусь Республикасының Сыртқы істер министрлігіне процеске қатысушылар, олардың келуі және кетуі туралы алдын ала хабарлайды.

V. ҚОРЫТЫНДЫ ЕРЕЖЕЛЕР
25-бап
Осы Келісімді қолдануға немесе түсіндіруге байланысты Тараптар арасындағы даулар консультациялар мен келіссөздер жолымен шешіледі.
консультаций и переговоров.
26-бап
Тараптардың өзара келісімі бойынша осы Келісімнің 28-бабында белгіленген тәртіппен күшіне енетін, жекелеген хаттамалармен ресімделетін, осы Келісімнің  ажырамас бөлігі болып табылатын түзетулар (өзгерістер мен (немесе) толықтырулар) енгізілуі мүмкін және .
27-бап
Осы Келісім Беларусь Республикасында Сот қатысушысы болып табылатын барлық мүліктік және мүліктік емес қатынастар реттелгеннен кейін Беларусь Республикасының аумағында Сот қызметі тоқтатылған жағдайда қолданысын тоқтатады.

28-бап
            Осы Келісім оған қол қойылған күннен бастап уақытша қолданылады және Еуразиялық экономикалық комиссиясы Беларусь Республикасының оның күшіне енуіне қажетті мемлекетішілік рәсімдерді орындағаны туралы жазбаша хабарлама алған күннен бастап отызыншы күні күшіне енеді.

